El XXV Concurs d'Aparadorisme 2019 ja té guanyadors
27 de desembre 2019

![](/media/oztknkws/34_c_bodegas-ferri-2.jpg)  
_Detall de l'aparador guanyador de Bodegas Ferri_

  

La Regidoria de Comerç i Mercats de l'Ajuntament de Sagunt ja ha donat el veredicte del XXV Concurs d'Aparadorisme. Un any més, s'ha celebrat este concurs que té per objectiu premiar l'esforç i el treball que realitzen comerciants del municipi.

  

Amb este concurs, es pretén que els comerciants participants atraguen els seus clients a través de la imaginació i originalitat en la decoració d'aparadors per Nadal i impulsen així la dinamització del comerç en estes dates.

  

Per este motiu, els guanyadors del XXV Concurs d'Aparadorisme han sigut Josefa Ferri Gómez, de Cellers Ferri, que ha obtingut el 1r premi al Millor Aparador, dotat amb 300 euros; la Floristería Sayas, que ha quedat en segon lloc, ha obtingut un premi econòmic de 200 euros; i el 3r premi, dotat amb 100 euros, ha recaigut en Petit & Co. El 1r premi al Millor Decorat dels mercats municipals, dotat amb 300 euros, ha recaigut en La Botiga de Carmen del Mercat de Sagunt.​

​![](/media/uignr5m1/34_c_la-botiga-de-carmen-1.jpg)  

_El 1r premi al Millor Decorat dels mercats municipals ha recaigut en La Botiga de Carmen del Mercat de Sagunt​_  

  

Estos premis es lliuraran en un acte públic organitzat per la delegació de Comerç durant l'any 2020.

  

La regidora de Comerç i Mercats, Gloria Parra, ha felicitat els premiats i ha agraït la participació dels comerços que s'han adherit a esta iniciativa municipal «**ja que amb la seua col·laboració han ajudat a crear eixe clima comercial i tradicional propi de la campanya de Nadal, potenciant d'esta forma les compres nadalenques i millorant així l'animació dels carrers de la nostra ciutat**».

  

![](/media/s10dnxo5/34_c_bodegas-ferri-12.jpg)  
_1r premi al Millos Aparador, Josefa Ferri de Bodegas Ferri_

![](/media/gnfkl2ax/34_c_floristaria-sayas-5.jpg)  
_2n premi al Millor Aparador, Floristería Sayas_

_![](/media/pbmfxdg1/34_c_le-petit-and-co-7.jpg)  
3r premi al Millor Aparador de Petit & Co._

*   [](http://www.facebook.com/sharer.php?u=https://aytosagunto.es/va/actualitat/el-xxv-concurs-d-aparadorisme-2019-ja-te-guanyadors/ "Facebook")
*   [](http://twitter.com/share?url=https://aytosagunto.es/va/actualitat/el-xxv-concurs-d-aparadorisme-2019-ja-te-guanyadors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-xxv-concurs-d-aparadorisme-2019-ja-te-guanyadors/ "Linked In")
*   [](mailto:?body=https://aytosagunto.es/va/actualitat/el-xxv-concurs-d-aparadorisme-2019-ja-te-guanyadors/)